﻿BRIEFING Politicile UE - rezultate pentru cetățeni Promovarea culturii europene REZUMAT Conceptul de diversitate culturală se află în centrul proiectului european. În ultimii ani s-a manifestat un interes reînnoit pentru potențialul sectorului cultural de a promova coeziunea socială, unitatea și toleranța, recunoscând totodată rolul său economic important. Există un angajament ferm la nivelul UE de a integra cultura în toate domeniile de politici, cu un accent deosebit pe protecția patrimoniului cultural și pe diversitatea culturală, elemente esențiale ale identității și expresiei culturale. Dintr-o perspectivă economică, sectorul cultural și creativ, care oferă locuri de muncă pentru 8,4 milioane de persoane în Uniunea Europeană, este dinamic și are un mare potențial de creștere grație diversității și spațiului pe care îl oferă pentru libertatea creativă individuală. Cu toate acestea, realizarea acestui potențial se lovește de unele obstacole, în special diversitatea lingvistică, fragmentarea și mecanisme financiare diferite de la nivelul UE. Industria culturală și creativă a UE se confruntă, de asemenea, cu provocări generate de tehnologiile digitale și concurența la nivel mondial, în special din partea industriei audiovizuale a Statelor Unite (SUA), precum și de eforturile diplomatice ale SUA și ale Chinei de promovare a producției lor culturale. În conformitate cu Tratatul privind funcționarea Uniunii Europene, rolul UE în contextul politicii culturale este unul de susținere și complementaritate, responsabilitatea directă în domeniu aparținând în mare măsură statelor membre. Cu toate acestea, începând cu 2014, aceste provocări au fost abordate la nivelul UE, printre altele prin consolidarea pieței unice digitale, care este vitală pentru accesul la cultură, prin circulația operelor culturale europene, prin remunerarea echitabilă a creatorilor și printr-o concurență loială. De la declanșarea crizei economice, sectorul a beneficiat, de asemenea, de fonduri suplimentare prin intermediul Fondului european pentru investiții strategice, introdus de Comisia Juncker în 2015. După cum se indică în Comunicarea Comisiei Europene din 2017 privind rolul culturii și educației, trebuie consolidate sinergiile dintre aspectele socioeconomice. Anul european al patrimoniului cultural 2018 a urmărit să contribuie la procesul de reflecție și la acțiunile legate de cultura și istoria comune. Aceste aspecte sunt tratate în Noua agendă europeană pentru cultură, în timp ce noul cadru financiar multianual pentru perioada 2021-2027 prevede o finanțare crescută pentru cultură. Vor fi astfel susținute și eforturile de a îmbina competențele artistice și tehnologice, care sunt o condiție necesară pentru exprimarea artistică în noul mediu digital. Aceasta este o actualizare a unui briefing anterior, publicat înaintea alegerilor europene din 2019. În această notă de informare Situația actuală Cadrul UE Realizări în legislatura parlamentară 2014- 2019 Potențialul pentru viitor EPRS | Serviciul de Cercetare al Parlamentului European Autor: Magdalena Pasikowska-Schnass Serviciul de cercetare pentru deputați PE 623.555 – iunie 2019 RO EPRS | Serviciul de Cercetare al Parlamentului European Situația actuală Cultura este un concept larg. Ea este percepută ca un element de identitate, care oferă un sentiment de apartenență, ca modalitate de exprimare a valorilor, dar și ca activitate economică, prin intermediul sectoarelor culturale și creative (SCC). În contextul politicii UE, aceasta cuprinde patrimoniul cultural, cum ar fi opere de artă (picturi, sculpturi, arhitectură, arhive, siturile culturale și de patrimoniu); artele scenice tradiționale, cum ar fi muzica, teatrul, baletul sau opera; tradițiile, creațiile și arta contemporane și SCC, care cuprind o gamă largă de sectoare, de la editare, media audiovizuală și jocuri video la design și modă. Provocări Ca și în cazul altor numeroase sectoare, digitalizarea revoluție industrială” - a avut un impact puternic asupra culturii în privința proceselor sale creative, modelelor sale de afaceri și de consum, precum și asupra modalităților de acces la serviciile și operele culturale. Practicile tradiționale au fost perturbate, iar consecințele au fost resimțite deosebit de puternic în sectoarele muzicii și audiovizualului. Un studiu din 2014 susține că în Franța, în Germania, în Italia, în Spania și în Regatul Unit - primele cinci piețe - 200 000 de locuri de muncă au dispărut, iar între 2008 și 2011 pirateria digitală a dus la pierderea echivalentului a 20 de miliarde EUR de valoare adăugată în sectoarele esențiale. Sectorul audiovizual se confruntă, de asemenea, cu concurența din partea filmelor produse la Hollywood, iar cota de intrări la filmele europene pe piața mondială este foarte scăzută. Foarte puține filme europene ajung în primele 10 sau 20 în clasamentul încasărilor în UE. Filmele americane reprezintă aproape două treimi din piața filmului din UE, în timp ce producțiile europene, împreună cu coproducțiile cu SUA, reprezintă doar o treime. În plus, este dificilă difuzarea filmelor europene non- naționale care nu sunt coproducții. Acest lucru este cauzat, printre altele, de barierele lingvistice care duc la creșterea costurilor de distribuție pe plan internațional. Între o treime și o jumătate dintre cetățenii UE nu vorbesc o limbă străină și nu pot urmări un conținut într-o altă limbă decât cea proprie, ceea ce face ca traducerea și subtitrarea să fie necesare pentru circulația și distribuirea cu succes a operelor culturale. Cele mai populare limbi străine predate în școli sunt engleza, franceza, germana și spaniola, care se numără și limbile cele mai vorbite ca limbi materne. Dar mai sunt încă 20 de limbi oficiale ale UE de luat în considerare. sau ceea ce este cunoscut drept „a patra Figura 1 - Cota de piață a filmelor europene în privința numărului de intrări, în procente, în 2016 Sursă: Difuzarea de filme europene în afara Europei, Observatorul European al Audiovizualului, 2017. Finanțarea proiectelor culturale în general rămâne problematică, deoarece, în UE, sectorul se bazează predominant pe IMM-uri și pe capacitatea acestora de a avea acces la finanțare. Obținerea de fonduri pentru activități culturale depinde de aspecte Figura 2 — Intrările la cinematografe în milioane Producții internaționale Producții europene non- 63,2 naționale Producții europene naționale Sursă: The circulation of EU non-national films, Observatorul European al Audiovizualului, 2017. 2 Promovarea culturii europene nemateriale, cum ar fi drepturile de autor sau drepturile de proprietate intelectuală, ca garanții, iar valoarea acestora este dificil de evaluat. Numai una din două IMM-uri culturale reușește să obțină sprijin financiar, în comparație cu două-treimi din IMM-urile din alte sectoare. Potențial În ciuda acestor provocări, sectorul a rezistat crizei din 2008. Potrivit statisticilor Eurostat privind cultura, în total 8,4 milioane de persoane (aproape 4 % din numărul total de angajați) lucrează direct în sectorul cultural. Artiștii creatori și interpreți, împreună cu autorii, jurnaliștii și lingviștii, reprezintă 30 % din totalul locurilor de muncă din acest sector, reprezentând, de asemenea, cel mai ridicat număr de persoane cu o diplomă universitară sau echivalent (58 %). Numai sectorul patrimoniului cultural angajează în mod direct peste 300 000 de persoane, iar 7,8 milioane de persoane ocupă locuri de muncă în sectoare conexe (turism, construcții și servicii precum transportul, interpretarea sau traducerea, întreținerea și securitatea siturilor culturale). Proporția dintre locurile de muncă directe din sectorul patrimoniului cultural și locurile de muncă indirecte sau induse este de unu la aproape 27 în comparație cu proporția de 6:3 pentru industria automobilelor. Acest potențial de creare de locuri de muncă este important în contextul îngrijorărilor europenilor legate șomaj. Atractivitatea culturală și diplomația culturală ca instrument în relațiile internaționale și instrument de soft-power contribuie la promovarea unor relații internaționale pașnice și a creșterii economice. Diversitatea culturală a Europei, în special patrimoniul său cultural, este, de asemenea, benefică pentru turism. În cadrul unui sondaj de opinie realizat în 2015, între 70 % și 80 % dintre respondenții din Brazilia, Canada, China, India, Japonia, Mexic, Coreea de Sud, Africa de Sud, SUA (parteneri strategici) și Rusia, au considerat țările UE atractive, în special pentru patrimoniul lor cultural - muzee și monumente, dar și pentru arte, bunuri de lux și îmbrăcăminte. Aproape jumătate din siturile din patrimoniul mondial al Unesco sunt în UE. UE cooperează cu Organizația Națiunilor Unite pentru Educație, Știință și Cultură (Unesco) la nivel internațional. Ea este parte la Convenția Unesco din 2005 privind diversitatea culturală. De asemenea, UE cooperează cu Consiliul Europei (CoE) în privința rutelor culturale care traversează întregul continent, existând circuite turistice care leagă între ele situri de patrimoniu cultural, în funcție de temele alese. De asemenea, UE și CoE organizează împreună, în întreaga Europă, Zilele patrimoniului, un eveniment anual foarte popular, care permite unui număr de peste 20 milioane de europeni să viziteze situri care în general sunt închise publicului larg. În ciuda acestor aspecte pozitive și a atractivității culturale a UE, investițiile la nivelul UE în diplomația culturală pentru promovarea culturii europene nu corespund nivelurilor din SUA și din China. Cu toate acestea, se fac eforturi. De exemplu, festivalurile de film ale UE prezintă o selecție de filme din diferite țări ale UE, îmbunătățind Figura 4 — Investiții în diplomația culturală, 2014, în milioane EUR UE 15 SUA 575 China 8600 0 5000 10000 Sursă: Comisia Europeană, 2014, (Date UE numai pentru țările din vecinătatea europeană). Figura 3 - Situri ale patrimoniului cultural mondial aflate pe lista UNESCO Italia Spania Franța Germania Regatul Unit restul UE China India Mexic Iran restul lumii 6% 3%3% 3% 3% 4% 5% 5% 5% 3% Sursă: Lista patrimoniului mondial a Unesco pe 2017. 3 EPRS | Serviciul de Cercetare al Parlamentului European astfel cunoștințele despre diversitatea cinematografică europeană în comparație cu festivalurile de producții naționale prezentate în străinătate. Cadrul UE Cadrul juridic UE nu are competențe legislative în acest amplu domeniu de politici. Articolul 3 alineatul (3) din Tratatul privind Uniunea Europeană (TUE) prevede că Uniunea „se asigură că patrimoniul cultural european este protejat și îmbunătățit”, iar articolele 6 și 167 din Tratatul privind funcționarea Uniunii Europene (TFUE) definesc rolul său de a sprijini (inclusiv financiar), completa și coordona eforturile statelor membre în acest domeniu pentru a păstra și a respecta diversitatea culturală a UE, exprimată și în deviza sa, „Unită în diversitate”. Acesta definește, de asemenea, rolul Parlamentului European în adoptarea, împreună cu Consiliul, a unor măsuri de stimulare. Articolul 167 alineatul (4) din TFUE prevede ca aspectele culturale să fie luate în considerare în cadrul altor domenii de politici, conform dispozițiilor din Tratatul UE. În semn de recunoaștere a specificității patrimoniului cultural, ajutorul de stat pentru conservarea patrimoniului cultural este declarat compatibil cu normele pieței interne în temeiul articolului 107 alineatul (3d) din TFUE, cu condiția ca acesta să nu afecteze comerțul și concurența. În ceea ce privește sectorul audiovizual, acest aspect este reglementat de articolul 173 din TFUE privind industria. Acesta permite PE și Consiliului să ia măsuri pentru a sprijini acțiunile fiecărei țări în vederea adaptării industriei lor la schimbările structurale, încurajării inițiativelor, în special ale IMM-urilor, precum și a cooperării și promovării unei mai bune exploatări a potențialului industrial în inovare și cercetare. Este exclusă orice armonizare între reglementările sau legislațiile naționale. Pentru a cuprinde acest vast domeniu de politici, în cadrul Agendei europene pentru cultură din 2007, UE și-a definit cele trei obiective strategice după cum urmează: diversitatea culturală și dialogul intercultural; cultura ca un catalizator al creativității (care este legată de sectoarele culturale și creative); și diplomația culturală. Cadrul financiar Pentru realizarea acestor obiective, „Programul Europa creativă”, în temeiul rubricii 3 (Securitate și cetățenie) din cadrul financiar multianual al UE pentru perioada 2014-2020, este singura sursă de finanțare destinată exclusiv sectorului cultural definit în sens larg. Pentru perioada 2014-2020 acesta dispune de un buget total de 1 463 milioane EUR (0,14 % din totalul cadrului financiar multianual în prețuri curente). 31 % este alocat proiectelor din cadrul componentei culturale, promovării mobilității transnaționale a artiștilor și operatorilor din cadrul CCI, circulației operelor lor și traducerilor literaturii europene, platformelor europene care prezintă talente (emergente) etc. Componenta finanțează, de asemenea, premiile UE pentru arhitectură contemporană, literatură, muzică pop, proiecte cinematografice cu cel mai bun potențial de încasări și patrimoniu cultural. Finanțarea de 1,5 milioane EUR pentru fiecare oraș ales drept Capitală europeană a culturii urmărește să declanșeze alte investiții pentru proiecte de revitalizare privind patrimoniul cultural și atractivitatea Figura 5 - Cadrul financiar multianual 2014-2020 69584; 6% 29; 0% 142130; 13% 1a. Creștere inteligentă și favorabilă includerii: competitivitate 1b. Creștere inteligentă și favorabilă includerii: coeziune 2. Creștere sustenabilă 3. Securitate și cetățenie/Europa creativă Sursa datelor: EPRS (Comisia Europeană) 4 Promovarea culturii europene culturală. În 2016 Wroclaw a atras 615 milioane EUR, cele mai mari investiții acordate vreodată pentru o Capitală a culturii. 56 % din buget este alocat componentei media. Acesta oferă sprijin pentru coproducții (internaționale) de filme artistice, filme de animație, documentare și pentru circulația internațională a acestora, pentru conceperea de jocuri video, acces online, dezvoltarea audienței, precum și pentru festivaluri de film, rețele de cinematografe sau inițiative de formare. Printre alte priorități, procentul rămas, de 13 %, consacrat componentei trans-sectoriale, a cuprins, din 2016, un nou instrument, sub forma unei facilități de garantare pentru IMM-uri care își desfășoară activitatea în sectorul cultural și creativ. În conformitate cu articolul 167 alineatul (4) din TFUE, aspectele culturale sunt luate în considerare în cadrul altor programe de finanțare, cum ar fi Fondurile structurale și de investiții europene: Fondul european pentru dezvoltare regională (EFRD), Fondul european agricol pentru dezvoltare rurală (EAFRD) și Fondul european pentru pescuit și afaceri maritime (EMFF). Acestea vizează ajungerea la o mai mare coeziune între țările UE și sunt disponibile pentru proiecte privind infrastructura culturală și patrimoniul cultural. Fondul social european (FSE) finanțează proiecte de ocupare a forței de muncă și de mobilitate, în special pentru tineri, punând la dispoziție fonduri pentru dobândirea de competențe și pentru învățarea pe tot parcursul vieții, inclusiv în sectorul cultural sau prin intermediul acestuia. Și alte programe de finanțare sprijină sectorul. Programul de cercetare Orizont 2020 oferă sprijin financiar (peste 550 de milioane EUR între 2014 și 2020) pentru proiecte privind aspecte tehnologice sau sociologice ale patrimoniului cultural (cum ar fi identitatea, diplomația culturală, digitalizarea sau modelarea 3D). IMM-urile pot solicita finanțare din partea COSME, care sprijină micile întreprinderi, creația și activitățile acestora, cum ar fi digitalizarea și producția de conținut, noile tehnologii și modelele de afaceri sau moda și conceperea (proiect pilot WORTH). Fondurile Connecting Europe Facility dedicate infrastructurii, inclusiv digitală, cofinanțează cu până la suma de 45 de milioane EUR platforma digitală Europeană. Aceasta oferă acces la peste 50 milioane de obiecte digitizate, cum ar fi artă, manuscrise, muzică, filme, fotografii (printre altele de la Primul Război Mondial), sau modă, provenind din muzee, arhive, biblioteci și galerii din UE. Realizări în legislatura parlamentară 2014-2019 Inițiative de politici Obiectivele strategice ale Agendei 2007 pentru cultură au fost transpuse în patru priorități în Planul de lucru pentru cultură 2015-2018 adoptat de Consiliu în decembrie 2014. Acestea au inclus o cultură accesibilă și incluzivă, patrimoniul cultural, sectoarele culturale și creative, economia creativă și inovarea, precum și promovarea diversității culturale, inclusiv în relațiile externe. Economia creativă și inovarea se bazează în mare măsură pe noile tehnologii, în special pe cele digitale. Una dintre inițiativele emblematice ale Comisiei Europene pentru perioada 2014-2020 a fost piața unică digitală europeană, menită să încurajeze condiții echitabile de acces la serviciile online pentru persoane fizice și întreprinderi; competitivitate și concurență loială și stimularea creșterii economiei digitale. Toate aceste aspecte sunt importante pentru SCC, pentru creatori, artiști și utilizatorii acestor servicii. Sectorul cultural și creativ Mediul din ce în ce mai instabil al sectorului muzicii a determinat Parlamentul European să propună acțiunea pregătitoare „Music Moves Europe: Boosting European music diversity and talent (Muzica pune Europa în mișcare: Stimularea diversității și talentului european în domeniul muzical”. Finanțată prin programul Europa creativă și funcționând din 2015, această inițiativă urmărește să găsească noi modalități de sprijinire a europenilor talentați și de creștere a competitivității sectorului, care angajează un număr mai mare de persoane decât industria cinematografică. 5 EPRS | Serviciul de Cercetare al Parlamentului European Rezultatele pe termen scurt și mediu ar trebui să contribuie la o mai bună înțelegere a tendințelor pieței, la identificarea modelelor de distribuție, la creșterea accesului la muzică, la promovarea repertoriilor locale și a muzicii europene la nivel internațional, precum și la sprijinirea mobilității transfrontaliere a artiștilor. Pentru a face față provocărilor cu care se confruntă SCC, și anume brevetarea și accesul la finanțare, proiectul-pilot „Finanțe, învățare, inovare și brevetare pentru industriile culturale și creative”, cu un buget de un milion de EUR, va investiga aceste aspecte și va analiza efectele de contagiune. Accesul la cultură și la diversitatea culturală în UE Datorită Regulamentului privind portabilitatea transfrontalieră a serviciilor de conținut online, europenii care călătoresc în UE în scopuri recreative, de afaceri sau de studiu pot acum accesa conținuturile online (de exemplu, materialele audiovizual) furnizat de serviciile pe care le-au achiziționat acasă. Principala problemă este de a echilibra drepturile și interesele consumatorilor, ale titularilor de drepturi și ale furnizorilor de servicii. Printre aspectele vizate se numără acordarea de licențe teritoriale, care este o piatră de temelie a finanțării producțiilor cinematografice și verificarea țării de reședință a abonatului, pentru ca drepturile de autor și drepturile conexe să fie colectate la locul corect și pentru a evita practicile necinstite ale furnizorilor de servicii sau ale titularilor de drepturi. Odată cu dezvoltarea rapidă a pieței audiovizuale și cu accesul din ce în ce mai extins la conținut la cerere prin intermediul telefoanelor inteligente și al tabletelor, accesul la cultură reprezintă, de asemenea, o problemă în contextul Cadrului mass-mediei audiovizuale. Propunerea Comisiei Europene pe această temă vizează asigurarea realizării unei cote minime de 20 % de opere europene și în cataloagele de video la cerere (VoD) sau de abonament la video la cerere (SVoD). La insistența Parlamentului în timpul negocierilor pentru acest dosar, legislația adoptată în final stabilește cota de conținut european la 30 %. Furnizorii de servicii vor trebui, de asemenea, să se asigure că serviciile audiovizuale sunt în permanență și progresiv mai accesibile pentru persoanele cu dizabilități. Pentru a promova în continuare o ofertă europeană bogată în domeniul audiovizualului și pentru a permite accesul la aceasta în ciuda barierelor lingvistice, PE a inițiat un proiect-pilot și o acțiune pregătitoare privind subtitrarea conținutului audiovizual pe canalul TV franco-german, ARTE. Subtitrarea în spaniolă și engleză, din noiembrie 2015, în polonă, din noiembrie 2016, și în italiană, din 2017, a crescut publicul potențial de la 32 % la 70 %. Patrimoniul cultural În august 2016, Comisia și-a prezentat propunerea privind un An european al patrimoniului cultural (EYCH) în 2018, pentru a celebra bogatul patrimoniu cultural european prin dezbateri, expoziții, campanii de sensibilizare, informare și campanii educaționale, numeroase evenimente, cercetări și studii, precum și crearea de rețele, bune practici de conservare și digitizare și schimburi de experiență. EYCH a fost inaugurat oficial în decembrie 2017 la Forumul pentru cultură de la Milano. Printre evenimentele majore din 2018 se numără o conferință la nivel înalt în domeniul inovării și al patrimoniului cultural, organizată la Bruxelles, în luna martie, o reuniune la nivel înalt privind patrimoniul cultural european, „Sharing Heritage, Sharing Values” (Patrimoniu comun, valori comune), care a avut loc la Berlin în luna iunie, precum și o conferință la nivel înalt la PE în aceeași lună. Așa-numitul „Apel al Berlinului la acțiune”: „Patrimoniul cultural pentru viitorul Europei”, prezentat la summit, a fost semnat de peste 2 000 de cetățeni și organizații din întreaga Europă. Acesta promovează șapte acțiuni pentru: a dezvolta planul de acțiune european pentru patrimoniul cultural; a recunoaște patrimoniul ca o prioritate în cadrul politicilor și finanțării europene; o reuni nivelurile locale, naționale și europene de administrare a patrimoniului; a conserva și a transmite patrimoniul unic și de neînlocuit; a investi într-o regenerare de calitate a patrimoniului; o promova o mai bună cunoaștere și înțelegere a patrimoniului; a extinde mobilizarea pentru patrimoniul cultural. 6 Promovarea culturii europene La EYCH, peste 6,2 milioane de persoane au participat la 11 700 de evenimente în 37 de țări, întrucât manifestările din 2018 nu s-au limitat la UE. 29 de proiecte de cooperare au primit o finanțare de 5 milioane EUR din programul „Europa creativă”; proiectele de cercetare și inovare în domeniul patrimoniul cultural au beneficiat de 66 milioane EUR din programul Orizont 2020, iar peste 10 000 de proiecte au obținut marca oficială a EYCH. În noiembrie 2018, Comisia Europeană a organizat Târgul inovatorilor europeni din domeniul patrimoniului cultural, dând posibilitatea celor care au beneficiat de finanțări pentru cercetare și inovare în cadrul Orizont 2020 să își prezinte proiectele și produsele, să facă schimb de experiență și să discute realizările. Printre rezultatele EYCH se numără: - site-ul web „World heritage journeys Europe”, creat împreună cu UNESCO, care prezintă situri ale patrimoniului mondial din Europa; - un proiect pentru prezentarea patrimoniului cultural imaterial în aproximativ 2 000 de școli; - ateliere de formare și Forumul UE/UNESCO pentru tinerii experți în domeniul patrimoniului cultural, destinat tinerilor cu vârsta între 25 și 32 ani. Urmând sloganul EYCH, „Patrimoniul nostru: unde trecutul întâlnește viitorul”, la manifestări au fost prezente și tehnologiile moderne. Cultural gems este o aplicație - o platformă de schimburi sociale - care prezintă 168 de orașe din 28 de țări ale UE, permițând utilizatorilor să contribuie și să facă schimb de informații cu privire la muzee, teatre, memoriale, situri de patrimoniu cultural și alte spații culturale și creative. Urmărind perenizarea moștenirii europene și urmând apelul de la Berlin, Comisia a publicat, în decembrie 2018, la conferința de închidere de la Viena, Cadrul european de acțiune pentru patrimoniul cultural. Acesta preconizează aproximativ 60 de acțiuni în domeniul patrimoniului cultural pentru perioada 2019-2020, în cinci domenii: o Europă incluzivă, un viitor al coeziunii și sustenabilității, protecția patrimoniului aflat în pericol, cunoaștere și cercetare și cooperarea internațională. Cultura în relațiile externe Diplomația culturală este importantă pentru consolidarea poziției culturii și a sectoarelor culturale și creative europene, precum și pentru consolidarea păcii și a stabilității în lume. Având în vedere investițiile masive efectuate de China și de SUA în acest domeniu, în 2016 a fost creată o Platformă de diplomație culturală pentru a facilita crearea de rețele și cooperarea între părțile interesate din domeniul culturii din UE și pentru a oferi consiliere privind politica culturală. Crearea Caselor europene de cultură, astfel cum a sugerat un studiu elaborat pentru Comisia pentru cultură și educație al PE, urmează să fie testată în cadrul unei acțiuni pregătitoare ca instrument de cooperare culturală a UE cu țările terțe. În vederea promovării filmelor europene în afara Uniunii, delegațiile UE din întreaga lume organizează festivaluri de film la care participă o selecție de filme din state membre ale UE. Calea de urmat: educație și cultură, remunerarea creatorilor Cu ocazia summitului social pentru locuri de muncă și o creștere economică echitabile, care a avut loc în noiembrie 2017 la Göteborg (Suedia), a avut loc o reuniune informală a șefilor de stat sau de guvern din UE, în cadrul Agendei liderilor, pentru a discuta noile provocări. Prima întâlnire de acest tip s-a concentrat pe educație și pe cultură. Recunoscând importanța educației și a culturii nu numai pentru competitivitate, ci și pentru incluziune, pentru coeziunea societală și ca forță de unificare, aceasta a subliniat necesitatea intensificării cooperării în toate aceste domenii. Ca urmare, în mai 2018, Comisia a publicat două documente. Primul, o nouă comunicare pe teme de politici intitulată „Construirea unei Europe mai puternice: rolul tinerilor, al politicilor în domeniile educației și culturii”, plasează educația și cultura, precum și conștientizarea patrimoniului cultural și a istoriei comune ale Europei pe agenda politică, împreună cu educația în domeniul media, mobilitatea profesională din domeniul cultural și SCC. Al doilea, intitulat „O nouă agendă europeană 7 EPRS | Serviciul de Cercetare al Parlamentului European pentru cultură”, se axează pe trei domenii principale de acțiune culturală referitoare la dimensiunile socială, economică și internațională. Aceasta propune acțiuni specifice, cum ar fi: „spații și orașe culturale și creative” care să promoveze includerea culturală și regenerarea urbană; un sistem de mobilitate pentru profesioniștii din domeniul culturii; promovarea artelor în educație (de la preșcolari până la participanți la programul Erasmus+ și educația pentru adulți); dezvoltarea creativității și a studiilor superioare interdisciplinare (artele, tehnologia, calitatea de întreprinzător); sprijinirea unui proiect al OCDE privind predarea, învățarea și evaluarea gândirii creative și critice; dialogul cu sectoarele muzicii și cinematografiei; și măsuri de promovare a unei remunerări echitabile a artiștilor și creatorilor, precum și a egalității de gen. Un repertoriu online de filme europene, lansat în primăvara anului 2019, va avea ca obiectiv promovarea filmelor europene prin intermediul bazei de date specializate de video la cerere, iar o serie de proiecte promovate de UE, cum ar fi cel referitor la metodologia de alfabetizare cinematografică în școli, vor viza atât extinderea audienței, cât și dezvoltarea gândirii critice a tinerilor europeni. Directiva privind drepturile de autor, adoptată în martie 2019 de Parlamentul European și de Consiliu, după îndelungate dezbateri aprinse, urmărește garantarea veniturilor creatorilor din operele lor prezente pe platformele de internet, fără a afecta drepturile celor interesați de a accesa acest conținut online. Aceasta prevede un mecanism care să le permită artiștilor interpreți și autorilor să fie remunerați pentru operele disponibile pe marile platforme comerciale de servicii, introducând totodată un model mai puțin strict de cerințe pentru IMM-urile care sunt în activitate de mai puțin de trei ani și care au mai puțin de 5 milioane de utilizatori lunar. După publicarea în Jurnalul Oficial al UE, statele membre au la dispoziție 24 luni pentru a o transpune în sistemele lor juridice. Intenția este ca, protejând remunerarea creatorilor, să fie protejată și diversitatea culturilor europene și ca cetățenii UE să fie liberi să acceseze și să contribuie la această diversitate culturală. Inițiative bugetare Flexibilitatea mecanismelor de finanțare ale programului Europa creativă a permis acordarea de finanțare suplimentară în situații neprevăzute, cum ar fi integrarea socială a unui mare număr de refugiați care sosesc în UE, acordarea de sprijin atunci când Orchestra de Tineret a Uniunii Europene (EUYO) a fost confruntată cu dificultăți financiare sau sprijinirea Anului european al patrimoniului cultural (EYCH). Anul european al patrimoniului cultural Propunerea legislativă inițială a Comisiei pentru EYCH a prevăzut o finanțare care provenea în cea mai mare parte din resursele foarte limitate ale programului „Europa creativă” și din finanțarea complementară disponibilă, de obicei, pentru patrimoniul cultural. În urma apelului inițial lansat de PE pentru un buget independent de 15 milioane EUR, s-a ajuns în cele din urmă la un acord privind un buget total de opt milioane EUR, din care 3 milioane EUR din programul Europa creativă. Orchestra de tineret a Uniunii Europene Orchestra de tineret a Uniunii Europene (EUYO), formată din tineri muzicieni de talie mondială din toate țările UE, a fost lansată printr-o rezoluție din 1976 a Parlamentului European, ca proiect cultural european unic. În pofida rolului său de ambasador cultural al UE, EUYO și-a pierdut finanțarea în cadrul programului Europa creativă, iar în 2017 a întâmpinat dificultăți financiare. O modificare ulterioară a regulamentului programului, susținută de PE, a garantat acordarea de finanțare în continuare, recunoscând rolul jucat de EUYO în promovarea muzicii europene și în circulația acesteia în întreaga lume, precum și a mobilității tinerilor muzicieni. Fondul european pentru investiții strategice Deși cultura ca atare nu s-a numărat printre cele zece priorități ale planului Juncker și nici nu a fost inclusă în propunerea inițială a Comisiei de Regulament privind Fondul european pentru investiții strategice (ESIF), fondul a contribuit cu 60 de milioane EUR la mecanismul de garantare pentru sectoarele culturale și creative în cadrul programului Europa creativă, aplicabil începând din 2016. 8 Promovarea culturii europene Cu această finanțare, garanția a atins o valoare totală de 181 de milioane EUR, ceea ce a dus la suma totală de un miliard EUR sub formă de împrumuturi. Astfel, din martie 2018, sunt disponibile împrumuturi în valoare de 25 milioane EUR pentru IMM-urile cehe din cadrul CCI și aceeași sumă pentru Belgia, în plus față de împrumuturile deja disponibile în Franța, Spania și România, în valoare de 230 de milioane EUR. Potențialul pentru viitor Perspectivele bugetare O propunere de regulament de instituire a programului „Europa creativă” pentru perioada 2021-2027, publicată la sfârșitul lunii mai 2018 în cadrul rubricii 2 „Coeziune și valori” și titlul 7 „Investiții în resurse umane, coeziune socială și valori”, prevede un buget total de 1,85 miliarde EUR, din care 1,081 miliarde EUR pentru componenta Media, 609 milioane EUR pentru componenta Cultură și 160 de milioane EUR pentru componenta trans-sectorială. În poziția sa în primă lectură privind propunerea, Parlamentul European a solicitat dublarea bugetului programului, pentru a ajunge la 2,806 miliarde EUR. Propunerea introduce câteva concepte noi în cea de a treia componentă, cum ar fi jurnalismul de calitate, educația în domeniul media și libertatea presei pluraliste, precum și creația în diferite sectoare (Creative Innovation Lab). Mecanismul de garantare financiară nu ar mai face parte din această componentă și ar fi transferată către Fondul Invest EU. Componenta culturală se axează pe patrimoniul cultural și pe arhitectură, cu promovarea Baukultur, precum și pe mobilitatea artiștilor și a operatorilor culturali. Structura globală de finanțare reflectă abordarea prezentată în comunicarea privind noua agendă, vizând promovarea incluziunii sociale și a impactului asupra democrației. Este probabil ca accentul reînnoit pe valoarea artistică și creativă a culturii să fie salutat, având în vedere axarea în cea mai mare parte pe aspectele economice, puternic criticată, a programului actual. Propunerea prezintă, de asemenea, obiective în materie de climă și o egalitate crescută între bărbați și femei, prin păstrarea acesteia ca un criteriu pentru selecția proiectelor și prin promovarea participării femeilor. Din punct de vedere practic, regulamentul propus prevede o simplificare, prin intermediul unor procedurilor mai simple de informare și al granturilor „în cascadă”, permițând beneficiarilor să ofere sprijin unor părți terțe și, astfel, facilitând accesul la finanțare al micilor operatori. Academia Europeană de Film și EUYO vor putea primi subvenții fără a fi nevoie de un apel la propuneri. Bugetul mai mare propus, creșterea flexibilității și procedurile simplificate constituie un răspuns la criticile din evaluarea intermediară privind subfinanțarea programului, având în vedere sfera sa geografică și dimensiunile sectorului cultural din UE. Strategii și dezbateri politice Cultura, educația și SCC au făcut, de curând, obiectul unor discursuri de înalt nivel. La deschiderea primei dezbateri a liderilor (Agenda liderilor) privind cultura și educația, la Göteborg, Președintele Consiliului European, Donald Tusk, a subliniat faptul că ideile principale discutate au fost prezentate de statele membre și nu de instituțiile UE. Jean-Claude Juncker, Președintele Comisiei Europene, Figura 6 - Bugetul programului Europa creativă în milioane EUR 2014-2020 2021-2027 0 500 1000 1500 Componenta transsectorială/Cultura și mass-media Cultura Media Sursa datelor: EPRS, 2016, Comisia Europeană, 2018. 9 EPRS | Serviciul de Cercetare al Parlamentului European care a contribuit cu informații pentru reuniune, a subliniat potențialul culturii și al educației în dezvoltarea socială și economică a UE, precum și pentru a da un sens proiectului european. În mod similar, la lansarea Anului european al patrimoniului cultural la Forumul pentru cultură de la Milano, Președintele Parlamentului European, Antonio Tajani, a insistat asupra rolului crucial al culturii pentru coeziunea socială și unitatea europeană, prezentând arta, patrimoniul cultural și tehnologia drept motoare ale creșterii și ocupării forței de muncă. Comunicarea Comisiei din mai 2018 și propunerea financiară pentru programul „Europa creativă” solicită amândouă în mod clar realizarea unor sinergii între educație și cultură, care să favorizeze un sentiment mai puternic de unitate și apartenență. Este probabil ca efectele acestor sinergii să nu apară imediat, dar se așteaptă ca acestea să democratizeze accesul la cultură și artă și interesul pentru ele, cu efecte benefice asupra coeziunii sociale, stării personale de bine, toleranței și gândirii critice. Accentul pus pe arte și cultură, îmbinat cu cunoștințele tehnologice și comerciale, constituie fundamentul potențialului de creștere al SCC, al unei forțe de muncă cu înaltă calificare și mobile, precum și al întreprinzătorilor. Dar acest lucru ar putea implica abordarea condițiilor socioeconomice ale artiștilor și ale creatorilor în domenii precum impozitarea, securitatea socială și veniturile provenite din drepturile de autor în mediul digital. În contextul concurenței mondiale între industriile culturale și creative și al instabilității politice din multe părți ale lumii, activitățile UE în domeniul diplomației culturale au un rol important. Acest lucru implică nu numai promovarea SCC europene, ci și a unor relații internaționale pașnice și stabile, prin cooperarea în domeniul protecției patrimoniului cultural și prin recunoașterea importanței conservării și promovării diversității culturale. PRINCIPALELE DOCUMENTE DE REFERINȚĂ Accesul și participarea culturale, Eurobarometru special 399; Comisia Europeană, 2013. Crearea creșterii - Măsurarea piețelor culturale și creative din UE; EY, decembrie 2014. Statistici privind cultura, ediția 2016; Eurostat, 2016. Patrimoniul cultural, Barometrul special 466; Comisia Europeană, 2017. DECLINAREA RESPONSABILITĂȚII ȘI DREPTURI DE AUTOR Prezentul document li se adresează deputaților și membrilor personalului Parlamentului European și a fost elaborat ca material de referință pentru a-i sprijini în desfășurarea activității lor parlamentare. Conținutul acestui document reprezintă exclusiv responsabilitatea autorului (autorilor) și orice opinii exprimate în acesta nu reprezintă neapărat poziția oficială a Parlamentului European. Reproducerea și traducerea documentului în scopuri necomerciale sunt autorizate, cu condiția ca sursa să fie menționată și ca Parlamentul European să fie anunțat în prealabil și să primească o copie a materialului. © Uniunea Europeană, 2019. Sursa foto: © michelangeloop / Fotolia. eprs@ep.europa.eu (contact) www.eprs.ep.parl.union.eu (intranet) www.europarl.europa.eu/thinktank (internet) http://epthinktank.eu (blog) 10